****

**6 нчы сыйныф өчен Дәүләт теле буларак өйрәнелә торган тАТАР ТЕЛЕ фәненнән**

**эш программасы**

**Аңлатма язуы**

Укыту программасы түбәндәге документларга таянып эшкәртелде:

1. «Россия Федерациясендә мәгариф турында» Россия федераль Законы 29.12.2012 нче ел, 273нче номерлы карар.
2. Россия Федерациясендә мәгариф турында» Россия федераль Законының 11 һәм 14 статьяларына үзгәреш кертү 03.08.2018 нче ел, 317 нче номерлы карар.
3. «Мәгариф турында»Татарстан Республикасы Законы,22.07.2013 нче ел, 68 нче номерлы карар(үзгәртүләр белән)
4. «2014-2020 нчеелларга Татарстан Республикасы дәүләт телләрен һәм Татарстан Республикасында башка телләрне саклау, өйрәнү һәм үстерү буенча Татарстан Республикасы дәүләт программасы» (25.10.2013, 794 нче карар).
5. «Татар теле» һәм «Татар әдәбияты» буенча үрнәк эш программасы (Одобрена решением федерального учебно-методического объединения по общему образованию (протокол от 16 мая 2017 г. № 2/17))
6. Төп гомуми белем өчен Федераль дәүләт белем стандарты компоненты.
7. Гомуми белем бирү оешмаларында рус телендә сөйләшүче балалар өчен «татар теле»предметыннан үрнәк программа.Төзүче-авторлар:Р.З.Хәйдәрова,К.С.Фәтхуллова,Г.М.Әхмәтҗанова. Казан, 2018 нче ел.
8. Р.З.Хәйдәрова, З. Р. Нәҗипова «Күңелле татар теле».Рус телендә төп гомуми белем бирү оешмалары өчен дәреслек (татар телен өйрәнүче балалар өчен)Казан, «Татармультфильм»нәшрияты, 2014

9. 2020-2021 нче уку елына Татарстан Республикасы Тәтеш муниципаль районы Алабирде урта гомуми белем мәктәбе муниципаль бюджет мәгариф оешмасының укыту планы (2022 нче елның 29 нчы августында үткәрелгән педагогик киңәшмәнең № 67 беркетмәсе нигезендә расланган) һәм ФДББСына туры килә.

Рус мәктәбенең 6 нчы сыйныфларында укучы рус телендә сөйләшүче балаларга татар теленнән белем бирүнең төп **максаты** – Федераль дәүләт стандарты таләпләрен тормышка ашыру белән бергә укучыларда лингвистик (тел), коммуникатив (аралашу), милли мәдәният өлкәсенә караган культурологик (мәдәниятлылык) компетенцияләр булдыру.Урта баскычта рус телле балаларга татар теле һәм әдәбиятын укыту максатлары берничә аспектны үз эченә ала: танып белү, үстерү, тәрбия, белем бирү.

-Татар теле предметына карата уңай мотивация һәм тотрыклы кызыксыну булдыру һәм шулар нигезендә белем алуның алдагы баскычларында татар телен уңышлы үзләштергә шартлар тудыру.

-шәхесара һәм мәдәниятара аралашуда татар теленә карата ихтирамлы караш булдыру һәм аны яхшы өйрәнү теләге тудыру;

-тиешле мәгълүматны табу өчен, энциклопедия, белешмәләр, сүзлекләр, электрон ресурслар куллану.

-уку хезмәтендә үзеңә максат куя, бурычларны билгели белү;

-ихтыяр көче, максатчанлык, активлык кебек сәләтләрне формалаштыру.

Бу максатларга ирешү өчен, түбәндәге бурычлар куела:

-укучыларның 1-5нче сыйныфларда үзләштергән белемнәрен һәм сөйләм күнекмәләрен камилләштерү;

-татар этикеты тәгъбирләрен кертеп, бирелгән ситуация буенча диалогик сөйләм оештырырга өйрәтү;

-программада күрсәтелгән лексик темалар буенча телдән яки язмача монологик сөйләм булдыруга ирешү;

-татар сөйләмен тыңлап аңларга күнектерү, текстларны аңлап уку күнекмәләрен үстерү;

-татар телендәге сөйләмне фонетик, лексик, грамматик яктан дөрес төзергә күнектерү;

-татар халкының фән, мәгариф, сәнгать, мәдәният өлкәсендәге казанышлары, күренекле шәхесләре белән таныштыруны дәвам итү;

-татар дөньясына караган милли традицияләр, ризыклар, бәйрәмнәр, уеннар, халык авыз иҗаты үрнәкләре белән таныштыруны дәвам итү;

-халыкларның үзара аңлашып, тату яшәвенә омтылыш тәрбияләү;

-укучыларның татар телен өйрәнүгә ихтыяҗын арттыру.

**Укыту фәненең уку планында тоткан урыны**

Укыту планында каралганча, әдәби уку дәресләре өчен эш программасы атнага 1 сәгать исәбеннән елга 33 (33 атна) сәгатькә төзелде. 6 нчы сыйныфта уку программмасы арадаш аттестация эше (контроль эш) белән тәмамлана.

1. Укытуның планлаштырылган нәтиҗәләре

6нчы сыйныфны тәмамлаучы рус телендә сөйләшүче балалар үзләштерергә тиешле белем-күнекмәләр:

-татар һәм рус телләрендә уртак булган, ләкин әйтелешләре белән аерылган авазлы сүзләрне дөрес әйтә белү;

-авазларны сүзләрдә, сүзтезмәләрдә, җөмләләрдә дөрес әйтүгә ирешү һәм сингармонизм законының асылына төшенү;

-сөйләмне орфоэпик һәм орфографик яктан дөрес оештыра белү;

-исем, сыйфат, сан, алмашлык, фигыль, рәвеш кебек мөстәкыйль сүз төркемнәре турында беркадәр мәгълүматлы булу;

-татар телендә җөмлә төзелеше, җөмлә кисәкләре турында төшенчәне үзләштерү һәм куллана белү;

-коммуникатив максатларны аңлап, диалогик аралашуда катнашу;

-төрле аралашу сфераларыннан чыгып,телдән яки язмача үз фикереңне белдерүгә ирешү;

-тәкъдим ителгән тема буенча эзлекле монологик сөйләм төзи алу;

-тиешле (1350сүз) күләмендә татар сүзләрен яттан белү.

Орфография һәм орфоэпия кагыйдәләрен программага кертелгән эчтәлектә дөрес куллана белү.

Сөйләмнең фонетик ягы. Сөйләмдә татар авазларының үзенчәлекләрен саклау, аларны ишетеп аера белү. Транскрипция билгеләре. .Хикәя, боеру, тойгылы җөмләләрнең ритмик-интонацион үзенчәлекләре. Санау интонациясе. Сөйләм этикеты үрнәкләренең интонациясе.

Сөйләмнең лексик ягы

Программа кысаларындагы аралашу тематикасына караган лексик берәмлекләрне тану һәм куллана белү. Гади тотрыклы гыйбарәләр. Татар сөйләм этикеты берәмлекләре. Татар һәм рус телләре өчен уртак сүзләр. Алынма сүзләр. Сүз ясалышы ысуллары: парлы, кушма һәм тезмә сүзләр.

Сөйләмнең грамматик ягы. Сөйләмдә исем, сыйфат, сан, рәвеш, алмашлык, фигыль (аралашуда киң кулланылыштагы төркемчәләре) мөстәкыйль сүз төркемнәрен тану һәм куллану.

Процессның башлануын, дәвам итүен, тәмамлануын, теләкне, мөмкинлек/мөмкин түгеллекне, кирәклек/кирәк түгеллекне белдерә торган модаль мәгънәле аналитик фигыльләрне куллану.

Бәйлек һәм бәйлек сүзләр, кереш сүзләрнең җөмләдә кулланылышы.

Сөйләмдә теркәгечләр һәм кисәкчәләрне куллану.

Хикәя, сорау, боеру җөмләләр. Татар җөмләсендә сүз тәртибе. Раслау һәм инкарь җөмләләр. Гади җәенке җөмләләр. Тиңдәш кисәкле җөмләләр. Һәм, ә, ләкин, чөнки теркәгечләренең җөмлә төзүдә кулланылышы.

Тезмә кушма җөмләләрнең теркәгечле, теркәгечсез төрләре.Иярчен кушма җөмләләр:иярчен шарт, кире шарт, вакыт, сәбәп җөмләләр.

Укыту предметының сөйләм эшчәнлеге төрләре буенча планлаштырылган нәтиҗәләре

Укучының 6нчы сыйныфны тәмамлаганда, сөйләм эшчәнлеге төрләре буенча түбәндәге нәтиҗәләргә ия булуы планлаштырыла:

Сөйләм эшчәнлеге төрләре.

Диалогик сөйләм. Тормыш-көнкүреш, уку, хезмәт, ял итү сфераларында этикет нормалары нигезендә төзелгән диалог формалары: хәбәр итү, тәкъдим итү, сорау, сораштыру, инкарь итү, теләк белдерү, үтенү, риза булу (булмау).Программа кысаларындагы тематикада диалогик сөйләм күнекмәләрен камилләштерү: диалог–сораштыру, диалог –тәкъдим, диалог –фикер алышу, катнаш диалоглар. Диалог күләме: һәр катнашучы ягыннан кимендә 6–7 реплика.

Монологик сөйләм . Сөйләмнең коммуникатив типларын кулланып (хәбәр итү, сурәтләп сөйләү), терәк сүзләр, план нигезендә сөйләү.Программада тәкъдим ителгән темалар кысасында сөйләмнең коммуникатив типлары буенча бәйләнешле сөйләмне камилләштерү: сурәтләп сөйләү, эчтәлек сөйләү, хикәя төзү, персонажларны характерлау, хәбәр итү. Монологик сөйләм күләме: кимендә 8–9 фраза.

Тыңлап аңлау. Аралашу барышында чит сөйләмне ишетеп аңлау. Зур булмаган текстларны аудиоязмада тыңлап аңлау.Программада тәкъдим ителгән эчтәлек нигезендә төрле төрдәге тыңлап аңлау күнегүләрен үти белү; сүзләрне, җөмләләрне аңлап тәрҗемә итә белү; зур булмаган аутентив яки адаптацияләнгән әдәби әсәрләрдән өзекләрне, мәгълүматихарактердагы текстларны, вакытлы матбугат язмаларын тыңлап аңлап, эчтәлеге буенча фикер әйтү, аралашуга чыгу.

Уку. Программаның предмет эчтәлегенә туры килгән әдәби, фәнни-популяр, рәсми характердагы текстлар белән танышу барышында, мәгълүмат белән эшләү күнекмәләренә ия булу.Мәгълүматны танып белү, үзләштерү ихтыяҗыннан чыгып, тәкъдим ителгән текстларны аңлап укырга өйрәнү.Текстның эчтәлегенә нигезләнеп, контекст буенча яңа сүзләрнең мәгънәсен аңлау.Программада тәкъдим ителгән әдәби әсәрләрне, әсәрләрдән өзекләрне, автор текстларын, орфоэпик нормаларны саклап, сәнгатьле уку.Зур булмаган текстларны үзлектән аңлап уку. Тәкъдим ителгән әдәби әсәрләрне сүзлек кулланып уку.

Язу. Программада тәкъдим ителгән эчтәлек нигезендә актив куллануда булган сүзләрне дөрес яза, төрле калыптагы диалоглар, конкрет бер тема буенча хикәя төзи белү, прагматик текстлар (рецептлар, белдерүләр, афиша һ.б.), эпистоляр жанр текстларын (шәхси һәм рәсми хатлар, котлаулар һ.б) дөрес яза белү; проблемага карата фикерне язмача җиткерә белү; тәкъдим ителгән текстның эчтәлегенә нигезләнеп, аны үзгәртеп яки дәвам итеп яза белү.

**Укытуның гомуми, шәхси, метапредмет нәтиҗәләре**

Төп гомуми белем бирү мәктәбендә телне гамәли үзләштерү нәтиҗәсендә укучыларда татар теленең күп мәдәниятле дөньядагы роле һәм мөһимлеге турында күзаллаулар формалаша. Татар мәдәниятенең укучылар өчен булган катламы белән танышу башка мәдәнияткә карата ихтирам хисе уята, ягъни укучыларга үз мәдәниятләрен дә тирәнрәк аңларга мөмкинлек бирә, аларда ватанпәрвәрлек хисе уята.

Төп гомуми белем бирү баскычында татар теленә өйрәтүнең программада күрсәтелгән күләмдә гомуми нәтиҗәләре түбәндәгеләрдән гыйбарәт:

- Укучыларның коммуникатив компетенциясен(аралашу осталыгын) үстерү, ягъни татар телендә сөйләшүчеләр белән телдән яки язмача аралашу күнекмәләре булдыру;

- коммуникатив бурычлар куя һәм хәл итә белү, адекват рәвештә арашуның вербаль һәм вербаль булмаган чараларыннан, сөйләм этикеты үрнәкләреннән файдалана алу, итагатьле һәм киң күңелле әңгәмәдәш булу;

- “Татар теле һәм әдәбияты” предметына карата уңай мотивация һәм тотрыклы кызыксыну булдыруһәм шулар нигезендә белем алуның алдагы баскычларында татар телен уңышлы үзләштергә шартлар тудыру.

Укытуның шәхси нәтиҗәләре

Төп гомуми белем бирү баскычын төгәлләгәндә,укучының үзенә һәм үзенең әйләнә-тирәсендәге кешеләргә, тормыштагы яшәеш проблемаларына карата түбәндәге шәхси кыйммәтләре формалашкан булуы күзаллана:

- шәхесара һәм мәдәниятара аралашуда татар теленә карата ихтирамлы караш булдыру һәм аны яхшы өйрәнү теләге тудыру;

- әхлакый кагыйдәләрдә ориентлашу, аларны үтәүнең мәҗбүрилеген аңлау;

- әдәби әсәрләрдәге төрле тормыш ситуацияләренә һәм геройларның гамәлләренә гомүмкешелек нормаларыннан чыгып бәя бирү;

- “гаилә”, “туган ил”, “мәрхәмәтлелек”,төшенчәләрен кабул итү, “башкаларга карата түземлелек, кайгыртучанлык”, “кеше кадерен белү” кебек хисләр формалашу.

**Укытуның метапредмет нәтиҗәләре**

Төп белем бирү баскычындататар теле һәм әдәбиятын укыту, танып белү чарасы буларак, укучыларның фикер йөртү, интеллектуаль һәм иҗади сәләтләрен үстерүгә, шулай ук, реаль тормышта туган проблемаларны хәл итү өчен кирәк булган универсаль уку гамәлләрен (*танып белү, регулятив, коммуникатив)* формалаштыруга хезмәт итә.

Укучыларда мәгълүмати җәмгыятьтә яшәү һәм эшләү өчен кирәкле күнекмәләр үстерелә. Укучылар текст, күрмә-график рәсемнәр, хәрәкәтле яисә хәрәкәтсез сурәтләр, ягъни төрле коммуникацион технологияләр аша тапшырыла торган мәгълүмати объектлар белән эшләү тәҗрибәсе ала; презентацион материаллар әзерләп, зур булмаган аудитория алдында чыгыш ясарга өйрән*ә; у*кучыларда, компьютер яисә ИКТ нең башка чаралары белән эш иткәндә, сәламәтлеккә зыян китерми торган эш алымнарын куллана алукүнекмәләре формалаша.

*Танып белү нәтиҗәләре:*

- фикерләүне үстерү белән бәйле психик функцияләр: логик фикерләү, сәбәп-нәтиҗә бәйләнешләрен табу, индуктив, дедуктив фикерли белү;

- иҗади һәм эзләнү характерындагы проблеманы билгеләү, аларны чишү өчен алгоритм булдыру;

- объектларны чагыштыру, классификацияләү өчен уртак билгеләрне билгеләү;

- төп мәгълүматны аеру, укылган яки тыңланган мәгълүматның эчтәлегенә бәя бирә белү;

- тиешле мәгълүматны табу өчен, энциклопедия, белешмәләр, сүзлекләр, электрон ресурслар куллану.

*Регулятив нәтиҗәләр*:

- уку хезмәтендә үзеңә максат куя, бурычларны билгели белү;

- эш тәртибен аңлап, уку эшчәнлеген оештыра, нәтиҗәле эш алымнарын таба белү;

- уку эшчәнлеге нәтиҗәләрен контрольгә ала белү;

- билгеләгән критерийларга таянып, эш сыйфатына бәя бирә белү;

- укудагы уңышларның, уңышсызлыкларның сәбәбен аңлый, анализлый белү;

- ихтыяр көче,максатчанлык, активлык кебек сәләтләрне формалаштыру;

- дәрескә кирәкле уку-язу әсбапларын әзерли һәм алар белән дөрес эш итә белү;

- дәрестә эш урынын мөстәкыйль әзерли белү һәм тәртиптә тоту күнекмәләрен үстерү.

*Коммуникатив* нәтиҗәләр:

- әңгәмәдәшеңнең фикерен тыңлый, аңа туры килерлек җавап бирә белү;

- әңгәмәдәш белән аралашу калыбын төзү;

- аралаша белү сәләтен үстерү (аралашучанлык, хислелек, эмпатия хисләре);

- парларда һәм күмәк эшли белү;

- мәгълүматны туплау өчен, күмәк эш башкару;

- әңгәмәдәшең белән сөйләшүне башлый, дәвам итә, тәмамлый белү.

Грамматик минимум

1. Тартымлы исемнәрнең килеш белән төрләнеше белән танышу, текстта аңлый белү.

2. -лык/-лек, -чы/-че исем ясагыч кушымчалар белән таныштыру.

3. Рәвеш – сүз төркеме белән таныштыру.

4. Сорау, күрсәтү алмашлыкларын сөйләмдә тану, дөрес куллану.

5. Билгеле киләчәк заман хикәя фигыльнең барлыкта зат-сан белән төрләнеше белән танышу.

6. Билгесез киләчәк заман хикәя фигыльнең барлыкта зат-сан белән төрләнеше белән танышу.

7. Боерык фигыльнең барлыкта һәм юклыкта зат-сан белән төрләнешен танырга өйрәтү.

8. Шарт фигыльнең барлыкта һәм юклыкта зат-сан белән төрләнеше.

9. Процессның башлануын, дәвам итүен,тәмамлануын (*укый башлады, укып тора, укып бетерде*), теләкне (*барасым килә*),мөмкинлек/мөмкин түгеллекне (*бара алам, бара алмыйм*) белдерә торган модаль мәгънәле аналитик формалы фигыльләрнең сөйләмдә кулланылышы.

*10. Белән, кебек, өчен, соң, аша* бәйлекләрен исемнәр һәм алмашлыклар белән сөйләмдә кулланышы.

*11. Бәхеткә каршы, кызганычка каршы, киресенчә* кереш сүзләрен сөйләмдә куллану.

Укучыларның сүзлек запасын баету өчен, 6 нчы сыйныфта татар теле буенча эш программасында сүзлекләр белән эшләү даими алып барыла. Сүзлекләр белән эшләүнең иң мөһим таләбе - укучыларны таныш булмаган сүзләрне күрә, сүзлекләргә мөрәҗәгать итә һәм аларны куллана белергә өйрәтү. Татар теле буенча эш программасы укучыларның татар телендә сөйләшүчеләр белән язмача һәм телдән аралашу күнекмәләре булдыруга юнәлдерелгән.

**Эш программасының эчтәлеге**

|  |  |  |
| --- | --- | --- |
| № | Темалар | Сәг. саны: 70 |
| 1 | Яңа уку елы башлана | 18 |
| 2 | Без – булышчылар | 11 |
| 3 | Дуслар белән күңелле | 20 |
| 4 | Туган җирем – Татарстан. | 8 |
| 5 | Табигать белән бергә | 1 |
| 6 | Сәламәт тәндә – сәламәт акыл | 3 |
| 7 | Светофор – минем дустым. | 9 |

**Тематик эчтәлек**

|  |  |
| --- | --- |
| Тематик эчтәлек, якынча сәгатьләр саны | Тема буенча предмет нәтиҗәсе, коммуникатив максат |
| Яңа уку елы башлана (36 сәг.)  Көз җитте, яңа уку елы башлана. Бу минем мәктәбем. Уку-язу әсбаплары, аларны тәртиптә тоту. Китаплар дөньясы, китапханәгә бару, китап алу. Китапларга сак караш. | Көз вакытын сурәтли белү. Яңа уку елы башлану, аңа әзерлек, мәктәп  турында сөйли белү. Уку-язу әсбапларына сак караш турында сөйләшү.  Китапның ни өчен якын дус, киңәшче икәнен сөйли белү. Китапның нәрсә  турында, авторы кем икәнен әйтә белү. Китап укырга киңәш бирә белү.  Китапханәгә язылу өчен анкета тутыра белү, китапханәдән үзеңә кирәкле  китапны сорый, нәрсә турында икәнен сорый, сөйли белү. Китап басылу  тарихы турында кыскача белешмә бирә белү. Каюм Насыйри турында  кыскача мәгълүмат бирә белү. |
| Без-булышчылар(19сәг.)  Өй эшләре, өлкәннәргә булышу. Яхшы эшләр. Дуслар белән бергә эшләү. | Өйдә нинди эшләр эшләүнең кирәклеген, нинди эшләр эшләргә  яратканыңны, эшләргә теләгәнеңне, ничек булышканыңны сөйли белү. Эшне  эшләргә инандыра, ышандыра белү. Кереш сүзләрне кулланып, үз  фикереңне раслый белү. Образларга бәя бирә, кешенең характер  сыйфатларын әйтә белү. |
| Дуслар белән күңелле (38сәг.)Минем дустым. Чын дус нинди була? Әләкләшү, мактану – начар гадәтләр. Дуслар белән бергә ял итү. Кунакларны сыйлау. Туган көн. | “Дус нинди була? Ни өчен дуслашалар? Дуслар бергә нишлиләр? Минем  дустым – ул нинди?” проблемалары буенча сөйләшү. Туган көнгә өстәл  әзерләү, өлкәннәргә хөрмәт турында сөйләшү. Әнинең туган көне, аңа  булышу турында сөйли белү. Төрле рецептларны сөйли белү. |
| Туган җирем - Татарстан (20 сәг.)  Татарстанның табигате. Татарстан республик-ның дәүләт символлары. Татарстанда яшәүче милләтләр, төрле телләрдә сөйләшү. Халыклар дуслыгы. Татарстанның башкаласы Казан, аның музейлары, театрлары. Татар сәнгатенең күренекле вәкилләре. | Туган ил, туган җир төшенчәләре турында сөйли белү. Россиядәге,  Татарстандагы диңгезләрне, елгаларны, шәһәрләрне атый белү.  Татарстанның табигатен сурәтли белү. Татарстан республикасының  дәүләт символлары турында белешмә бирә белү. Татарстанда яшәүче  милләтләр, үзеңнең милләтеңне, нинди телдә сөйләшүеңне әйтә белү.  Татарстанда халыкларның дус яшәве турында сөйли белү. Казан шәһәре  турында мәгълүмат бирә белү. Татар сәнгать вәкилләренең исемнәрен  әйтә белү. |
| Табигать белән бергә(12 сәг.)Нәрсә ул табигать? Табигатьнең безгә файдасы. Табигатьне саклау. Кошлар дөньясы. Хайваннар дөньясы. Кыргый хайваннар. Дүрт аяклы дусларыбыз. | Табигать, аның кешеләргә файдасы турында сөйләшү. Кешеләрнең  урманга салган зыяны, табигатьне саклау турында киңәшләр бирә белү.  Кошлар, хайваннар тормышыннан кызыклы мәгълүматлар сөйли белү.  Дүрт аяклы дусларыбызның токымнары, кыяфәтләре, гадәтләре, аларны  саклау, карау турында сөйләшү. |
| Сәламәт тәндә – сәламәт акыл ( 9сәг.)  Спорт төрләре. Спорт белән шөгыльләнү. Олимпия уеннары. Сәламәт булу кагыйдәләре. | Нинди спорт төрләре белән шөгыльләнү турында сөйли белү. Олимпия  уеннары, кайда барлыкка килгәнен, нинди уеннар булуы турында сөйли  белү. Сәламәт булу өчен, нинди кагыйдәләр үтәргә кирәклеген сөйли белү.  Кешенең еш авыру сәбәпләрен әйтә, аңа авырмаска киңәшләр бирә белү.  Табибта кай җирең авырту турында сөйләшү. |
| Светофор – минем дустым (6 сәг.)  Юлда сак булу. Юл йөрү кагыйдәләре. | Ни өчен юлда сак булырга кирәклеген әйтә белү. Юл йөрү кагыйдәләрен  сөйли белү. Юл йөрү кагыйдәләрен сакларга киңәш бирә белү. |

**Календар*ь-* тематик планлаштыру**

|  |  |  |  |  |  |
| --- | --- | --- | --- | --- | --- |
| **№** | **Дәрес темасы** | **Сәгать саны** | **Үткәрү вакыты** | | **Искәрмә** |
| **план** | **факт** |  |
|  | **Яңа уку елы башлана** | **18** |  |  |  |
| 1 | Белем көне.Җөмләләр төзү. | 1 | 2.09 |  |  |
| 2 | Аваз-хәреф мөнәсәбәтләре. Татар алфавиты. | 1 | 6.09 |  |  |
| 3 | Транскрипция билгеләре. | 1 | 9.09 |  |  |
| 4 | Сингармонизм законы. | 1 | 13.09 |  |  |
| 5 | Исемгә кушымчалар ялгану тәртибе. | 1 | 16.09 |  |  |
| 6 | I зат тартымлы исемнәрнең килеш белән төрләнеше. | 1 | 20.09 |  |  |
| 7 | II зат тартымлы исемнәрнең килеш белән төрләнеше. | 1 | 23.09 |  |  |
| 8 | III зат тартымлы исемнәрнең килеш белән төрләнеше. | 1 | 27.09 |  |  |
| 9 | ”Минем мәктәбем” Монолог төзү. | 1 | 30.09 |  |  |
| 10 | Б.с.т.үс.Контроль эш. | 1 | 4.10 |  |  |
| 11 | Б.с.т.үс.Хаталарны төзәтү эше.Җыйнак һәм җәенке җөмләләр. Исем ясагыч кушымчалар.(21б.) | 1 | 7.10 |  |  |
| 12 | Иялек килешле изафә бәйләнеш (27б) | 1 | 11.10 |  |  |
| 13 | Исемнең лексик-грамматик мәгънәсе. | 1 | 14.10 |  |  |
| 14 | Бәйлекләр. (24б) | 1 | 18.10 |  |  |
| 15 | Бәйлекләрнең сөйләмдә кулланышы | 1 | 21.10 |  |  |
| 16 | Фигыльләрнең барлык-юклык формалары. | 1 | 25.10 |  |  |
| 17 | Боерык фигыль һәм аның мәгънәләре. | 1 | 28.10 |  |  |
| 18 | Боерык фигыльнең зат-сан белән төрләнеше, юклык формасы | 1 | 8.11 |  |  |
|  | **Без - булышчылар** | **11** |  |  |  |
| 19 | Рәсемнәр буенча сөйләм төзү күнекмәләре | 1 | 11.11 |  |  |
| 20 | Шарт фигыль (39б) | 1 | 15.11 |  |  |
| 21 | Шарт фигыльнең зат-сан белән төрләнеше | 1 | 18.11 |  |  |
| 22 | Шарт фигыльнең юклык формасы | 1 | 22.11 |  |  |
| 23 | Шарт фигыльнең сөйләмдә кулланышы | 1 | 25.11 |  |  |
| 24 | Аналитик фигыль. нишли ала? (48б) | 1 | 29.11 |  |  |
| 25 | Мөмкинлекне белдерүче аналитик фигыльләрнең юклык формасы (51б | 1 | 2.12 |  |  |
| 26 | Теләкне белдерүче аналитик фигыль: нишләргә тели? | 1 | 6.12 |  |  |
| 27 | Теләкне белдерүче аналитик фигыльнең юклык формасы | 1 | 9.12 |  |  |
| 28 | Бәйлек сүзләр 53,54б. | 1 | 13.12 |  |  |
| 29 | Бәйлек сүзләрнең сөйләмдә кулланышы | 1 | 16.12 |  |  |
|  | **Дуслар белән күңелле** | 20 |  |  |  |
| 30 | Исемнәргә тартым һәм килеш кушымчалары ялгану тәртибе (60б. | 1 | 20.12 |  |  |
| 31 | Билгеле, билгесез үткән заман хикәя фигыльләр | 1 | 23.12 |  |  |
| 32 | Үткән зман хикәя фигыльләрнең зат-санда төрләнеше | 1 | 27.12 |  |  |
| 33 | Үтенеч һәм рөхсәт сорау формалары 73б | 1 | 10.01 |  |  |
| 34 | Теләк белдерү формалары | 1 | 13.01 |  |  |
| 35 | Теләк белдерүче фигыльләрнең юклык формасы | 1 | 17.01 |  |  |
| 36 | Билгеле киләчәк заман хикәя фигыль | 1 | 20.01 |  |  |
| 37 | Билгеле киләчәк заман хикәя фигыльнең зат-санда төрләнеше | 1 | 24.01 |  |  |
| 38 | Билгесез киләчәк заман хикәя фигыль. Сүзлек диктанты. | 1 | 27.01 |  |  |
| 39 | Билгесез киләчәк заман хикәя фигыльнең зат-сан белән төрләнеше. | 1 | 31.01 |  |  |
| 40 | БСҮ. Киләчәктә кем булачакмын? Диалог төзү 70б | 1 | 3.02 |  |  |
| 41 | Киләчәк заман хикәя фигыльләрнең сөйләмдә кулланышы 72б | 1 | 7.02 |  |  |
| 42 | Кереш сүзләр. 48,74б | 1 | 10.02 |  |  |
| 43 | Сыйфат. | 1 | 14.02 |  |  |
| 44 | Сыйфатларның ясалышы. | 1 | 17.02 |  |  |
| 45 | Сыйфат дәрәҗәләре. 42б | 1 | 21.02 |  |  |
| 46 | Характер сыйфатларын ачучы сүзләр. 78, 79б | 1 | 24.02 |  |  |
| 47 | Сыйфатларны кабатлау. Тест | 1 | 28.02 |  |  |
| 48 | Чөнки, шуңа күрә теркәгечләрен сөйләмдә куллану | 1 | 3.03 |  |  |
| 49 | Антонимнар. 82б | 1 | 7.03 |  |  |
|  | **Туган җирем-Татарстан.** | **8** |  |  |  |
| 50 | “Туган җирем –Татарстан ” темасы буенча яңа сүзләр | 1 | 10.03 |  |  |
| 51 | Тартымлы исемнәренң килешләрдә төрләнеше | 1 | 14.03 |  |  |
| 52 | Дәүләт символлары. Сорау җөмләләр | 1 | 17.03 |  |  |
| 53 | Сүз төзелеше.(92б | 1 | 21.03 |  |  |
| 54 | “Англиядән килгән кунаклар” тексты белән эш. Казан шәһәрендәге истәлекле урыннар. | 1 | 24.03 |  |  |
| 55 | Рәвеш сүз төркеме 95б. | 1 | 4.04 |  |  |
| 56 | Рәвеш төркемчәләре | 1 | 7.04 |  |  |
| 57 | Кадәр бәйлеге | 1 | 11.04 |  |  |
|  | **Табигать белән бергә** | **1** |  |  |  |
| 58 | Процессның башлануын белдерүче фигыльләр. | 1 | 14.04 |  |  |
|  | **Сәламәт тәндә сәламәт акыл** | **3** |  |  |  |
| 59 | Исем фигыль. | 1 | 18.04 |  |  |
| 60 | Исем фигыльне сөйләмдә куллану. Олимпия уеннары | 1 | 21.04 |  |  |
| 61 | Инфинитив+кирәк төзелмәләре |  |  |  |  |
|  | **Светофор – минем дустым** | **9** |  |  |  |
| 62 | Әмир машиналары. Исемнәрне кабатлау | 1 |  |  |  |
| 63 | Б.с.ү. Юл йөрү кагыйдәләре. Рәсем буенча сөйләм төзү. | 1 |  |  |  |
| 65 | Фигыль формаларын кабатлау 144б |  |  |  |  |
| 66 | Рәвеш ,сыйфатларны кабатлау |  |  |  |  |
| 67 | Җөмләдә сүз тәртибен кабатлау |  |  |  |  |
| 68 | Арадаш аттестация эше. |  |  |  |  |
| 69 | Үткәннәрне кабатлау. |  |  |  |  |
| 70 | Гомумиләштереп кабатлау. |  |  |  |  |

|  |
| --- |
|  |

*Рус телендә сөйләшүче 6 нчы сыйныф укучыларының туган телдән белем һәм күнекмәләрен тикшерү нормалары*

|  |  |
| --- | --- |
| Эш төрләре |  |
| Тыңлап аңлау | 0,5-0,7 минут |
| Диалогик сөйләм | 5-6 реплика |
| Монологик сөйләм | 7-8 фраза |
| Һәр тема буенча аралаша белү күнекмәләрен ситуатив күнегүләр аша тикшерү | 4 |
| Уку | 55-60 сүз |
| Сүзлек диктанты | 8-10 сүз |
| Сочинение | 5-7 җөмлә |

Туган телдән белем һәм күнекмәләрне бәяләү нормалары.

Тыңланган текстның эчтәлеге буенча сорауларга язмача җавап бирүне бәяләү

Дөрес җавап бирелгән, 1 орфографик яки эчтәлеккә бәйле 1 хаталы эшкә “5”ле.

Дөрес җавап бирелгән, 2-3 орфографик, 3 пунктуацион яки эчтәлеккә бәйле 2-3 хаталы эшкә “4”ле.

Текст эчтәлеген өлешчә аңлап, сорауларга төгәл җавап бирелмәгән, 5 орфографик, 5 пунктуацион яки эчтәлеккә бәйле 4-5 хаталы эшкә “3”ле.

Сорауларга җавапларның яртысы дөрес булмаса, 6 орфографик, 6 пунктуацион, яки эчтәлеккә бәйле 5тән артык

хаталы эшкә “2”ле;

Җавап булмаса, “1”ле билгесе куела.

Диалогик сөйләмне бәяләү

Ситуация буенча әңгәмә кора алганда, әйтелеше һәм грамматик яктан төзелеше дөрес, эчтәлеге эзлекле һәм тулы сөйләмгә “5”ле.

Ситуация буенча әңгәмә кора алганда, әмма репликаларның әйтелешендә һәм аерым сүзләрнең грамматик формаларында 2-3 хата җибәреп, эчтәлеге ягыннан эзлекле сөйләм төзегәндә, “4”ле куела.

Өстәмә сораулар нигезендә генә әңгәмә кора алганда, репликаларның әйтелешендә һәм сүзләрнең грамматик формаларында 4-6 хата җибәреп, эчтәлеген бозып диалогик сөйләм төзегәндә, “3”ле куела.

Бирелгән ситуация буенча диалог төзи алмаганда, “2”ле куела.

Сүзлек диктантын бәяләү

Пөхтә,төгәл һәм орфографик хатасыз эшкә “5”ле.

Пөхтә, төгәл, әмма 1-3 төзәтүе яки 1-2 орфографик хатасы булган эшкә “4”ле куела.

Пөхтә һәм төгәл язылмаган, 4-5 төзәтүе яки 3-5 орфографик хаталы эшкә “3”ле.

Пөхтә һәм төгәл язылмаган, 6 яки артыграк орфографик хаталы эшкә “2”ле куела.

Пөхтә һәм төгәл язылмаган, күп хаталы эшкә “1”ле куела.

Язма эшне (мөстәкыйль эшне) бәяләү

Пөхтә һәм төгәл язылган, 1 орфографик, 1 пунктуацион хаталы эшкә “5”ле.

Пөхтә һәм төгәл язылган, 2-3 орфографик, 2-3 пунктуацион хаталы эшкә “4”ле.

Пөхтә язылмаган, 7дән артык орфографик, 7дән артык пунктуацион хаталы эшкә “2”ле куела.

Пөхтә язылмаган, күп хаталы эшкә “1”ле куела.

*Арадаш аттестация эшен бәяләү системасы:*

30 – 28 баллга “5”ле билгесе куела ;

27 – 22 баллга “4”ле билгесе куела;

21 – 15 баллга “3” ле билгесе куела;

14 – 1 баллга “2”ле билгесе куела;

0 баллга “1”ле билгесе куела.